**CONTRACT DE SPONSORIZARE**

 Nr. ........................./ .../.../20...

**CAPITOLUL I: PĂRŢILE CONTRACTANTE**

**ASOCIAŢIA „AURA ION”,** cu sediul în Strada Verii, Nr. 2, Com. Clinceni, Jud. Ilfov, înscrisă în Registrul Asociaţiilor şi Fundaţiilor ţinut la grefa Judecătoriei Cornetu Ilfov cu nr. 1 secțiunea II din 22/01/2020, având Codul de înregistrare fiscală (CIF) 34742969, contul bancar numărul RO92RNCB0071167697560001, deschis la BCR, reprezentată legal de Mariana Ciuca, în calitate de Președinte, denumită în continuare „**Beneficiar”**

Şi

**S.C............................................................,** cu sediul în ............................................................, punct de lucru și adresă de corespondență: ............................................................................ Telefon:.........................................., Fax: .................................,E-mail:..........................................., înregistrată la Registrul Comerțului sub nr. .........................., Cod Unic de Înregistrare ..............................................., cont IBAN ..............................................................., deschis la .............................................., reprezentată de ......................................................, în calitate de .......................................................... , denumită în continuare „**Sponsor”**,

stabilesc să încheie prezentul contract de sponsorizare, contract guvernat de prevederile Legii nr. 32/1994 modificată şi completată prin Ordonanţa nr. 36/1998, care se completează cu prevederile Codului Civil Român.

**CAPITOLUL II: OBIECTUL CONTRACTULUI SI VALOAREA CONTRACTULUI**

2.1. Prin prezentul contract Sponsorul acordă Beneficiarului suma de \_\_\_\_\_\_\_\_\_\_\_\_\_\_\_\_\_\_\_\_ lei pentru sprijinirea proiectelor Beneficiarului.

2.2. Plata se va face în maximum 14 zile calendaristice de la data semnării contractului.

**CAPITOLUL III: DURATA CONTRACTULUI; TERMENE DE LIVRARE**

3.1. Sponsorizarea este unică şi va fi pusă la dispoziţia Beneficiarului până la data de ..................................

3.2. Prezentul contract intră în vigoare odată cu semnarea sa de către Părţi.

**CAPITOLUL IV: DREPTURILE ŞI OBLIGAŢIILE PĂRŢILOR**

4.1. **Drepturile şi Obligaţiile Beneficiarului**

a) Beneficiarul se obligă să folosească sponsorizarea exclusiv în scopul menţionat la Capitolul II, intitulat „Obiectul contractului”.

1. Beneficiarul se obligă să folosească sumele acordate de către Sponsor în scopul pentru care au fost destinate în prezentul contract, conform art. 2.1.
2. Beneficiarul se obligă să informeze, la solicitarea Sponsorului, despre modul în care au fost utilizate fondurile primite, iar Sponsorul are dreptul să verifice modul de utilizare a acestora.
3. Beneficiarul poate să aducă la cunoştinţa publicului sponsorizarea prin promovarea numelui, a siglei sau a imaginii Sponsorului.
4. În cazul în care Beneficiarul va aduce la cunoștința publicului sponsorizarea, aceasta se va face într-un mod care să nu lezeze, direct sau indirect, prestigiul Sponsorului, activitatea acestuia, bunele moravuri sau ordinea şi liniştea publică.
5. Beneficiarul acceptă să fie menţionat în comunicările cu natură publicitară realizate de către Sponsor, cu condiția discutării și agreării conținutului comunicărilor de către ambele părți.
6. Beneficiarul acceptă să pună la dispoziție sigla asociației, pentru a fi folosită în comunicări de natură publicitară de către Sponsor. Aceasta poate fi solicitată pe adresa mariana.ciuca@auraion.ro și va fi folosită exclusiv pentru promovarea sponsorizării agreate prin acest contract conform art. 2.1.

4.2. **Drepturile şi Obligaţiile Sponsorului**

a) Sponsorul se obligă să pună la dispoziţia Beneficiarului suma menţionată anterior.

b) Sponsorul are dreptul să aducă la cunoştinţa publicului sponsorizarea, prin promovarea numelui, a mărcii sau a imaginii sale;

c) În cazul în care Sponsorul va aduce la cunoștința publicului sponsorizarea prin promovarea numelui, a siglei sau a imaginii Beneficiarului, aceasta se va face într-un mod care să nu lezeze, direct sau indirect, prestigiul acestuia, activitatea sponsorizată, bunele moravuri sau ordinea şi liniştea publică.

d) Sponsorul se obligă să trimită către Beneficiar, înainte de publicare (fizic sau online), materialele sau conținuturile promoționale care încorporează numele sau sigla Beneficiarului; conținutul și forma materialelor publicitare vor fi trimise către Beneficiar, spre discutare și agreere, pe adresa de e-mail mariana.ciuca@auraion.ro, cu 5 zile înainte de publicare.

**CAPITOLUL V. ÎNCETAREA CONTRACTULUI**Prezentul contract încetează în următoarele cazuri:

a) la îndeplinirea obligaţiilor asumate prin contract;

b) în caz de forţă majoră – forţa majoră, este convenită ca fiind acel eveniment imprevizibil şi de neînlăturat, petrecut după intrarea în vigoare a contractului, care împiedică partea sau părţile să îşi îndeplinească obligaţiile asumate prin contract, exonerează de răspundere partea care o invocă în condiţiile legii;

c) în caz de reziliere – prezentul contract poate fi reziliat în situaţia în care Beneficiarul nu respectă scopul pentru care a fost efectuată sponsorizarea.

**CAPITOLUL VI. LITIGII**

6.1. Eventualele litigii izvorâte din încheierea, interpretarea, executarea, modificarea, respectiv încetarea contractului se vor rezolva pe cale amiabilă. În caz contrar, litigiile vor fi supuse instanţelor judecătoreşti competente.

**CAPITOLUL VII. ALTE PREVEDERI**

7.1. Pentru desfăşurarea prezentei activităţi de sponsorizare, atât Sponsorul cât şi Beneficiarul beneficiază de prevederile Codului Fiscal în vigoare.

**CAPITOLUL VIII. PROTECȚIA DATELOR CU CARACTER PERSONAL**

8.1. Părțile au cunoștință de dispozițiile Regulamentului GDPR și se obligă să le respecte întocmai.

8.2. Părțile sunt de acord ca orice prelucrare a datelor cu caracter personal furnizate și utilizate pentru executarea Contractului se va face doar în condițiile stipulate de Regulamentul GDPR al Uniunii Europene, precum și în conformitate cu legislația română în domeniu.

8.3. Fiecare Parte are calitatea de operator de date cu caracter personal.

8.4. Beneficiarul are acces la datele personale ale reprezentanților și ale persoanelor de contact din partea Sponsorului, implicați în managementul, executarea și monitorizarea Contractului.

8.5. Sponsorul declară că reprezentanții și persoanele de contact au fost informați că datele lor personale vor fi dezvăluite terților, în scopul stabilirii, derulării, monitorizării și ținerii evidenței unor astfel de relații contractuale, dacă este cazul.

8.6. Beneficiarul se obligă să prelucreze datele personale ale reprezentanților și persoanelor de contact ale Sponsorului doar în scopul stabilirii, derulării, monitorizării și ținerii evidenței relațiilor contractuale cu Sponsorul.

8.7. Oricând pe parcursul derulării relației contractuale, la solicitarea în scris a Sponsorului, la adresa info@auraion.ro, precum și la încetarea relației contractuale, Beneficiarul se obligă să șteargă sau să anonimizeze datele personale ale reprezentanților și/sau persoanelor de contact din partea Sponsorului, cu excepția situațiilor în care Beneficiarul este îndreptățită să stocheze și/sau să prelucreze datele personale respective fie în baza unei prevederi legale, fie în baza unui interes legitim, fie în cazul în care Beneficiarul a obținut separat consimțământul persoanei vizate.

8.8. Divulgarea sau transferul datelor personale către terți este permis fără aprobări prealabile în cazul în care este necesar pentru îndeplinirea unei obligații legale ale Beneficiarului.

8.9. Beneficiarul utilizează măsuri de securitate, necesare pentru protecția împotriva accesului neautorizat la date sau modificării, dezvăluirii ori distrugerii neautorizate de date. Acest lucru presupune practici de colectare, păstrare și procesare de date și măsuri de securitate împotriva accesului neautorizat la sistemele de stocare a datelor personale. Solicităm și furnizorilor noștri de servicii, partenerilor, precum și sponsorilor să întreprindă toate măsurile necesare în vederea protecției împotriva accesului neautorizat la date sau modificării, dezvăluirii ori distrugerii neautorizate de date.

**CAPITOLUL IX. DISPOZIŢII FINALE**

PERSOANE DE CONTACT ÎN RELAȚIA CONTRACTUALĂ

9.1. Părţile vor desemna câte o persoană, care vor ţine legătura în vederea realizării obiectului acestui contract, comunicării permanente între părți, corespondenței și/sau raportării.

Persoanele de contact pentru Beneficiar sunt următoarele:

|  |  |  |  |
| --- | --- | --- | --- |
| Nume | E-mail | Telefon |  Funcția |
| Mariana Ciuca | mariana.ciuca@auraion.ro | 0755992872 | Președinte |

6.2. Persoanele de contact pentru Sponsor sunt următoarele:

|  |  |  |  |
| --- | --- | --- | --- |
| Nume | E-mail | Telefon | Funcția |
|  |  |  |  |
|  |  |  |  |

9.2. Prezentul contract nu poate fi modificat în perioada lui de valabilitate fără acordul ambelor părţi. Orice modificare în acest sens se va consemna într-un act adiţional care devine parte integrantă a contractului.

9.3. Acest contract nu poate fi transmis unei terţe persoane decât cu acordul scris al celeilalte părţi contractante.

Prezentul contract a fost întocmit azi, ........................................., în două exemplare originale, câte unul pentru fiecare parte.

 **Beneficiar, Sponsor,**

**ASOCIAŢIA „AURA ION”** **S.C.**

prin reprezentant legal, prin reprezentant legal,

Presedinte, Administrator,

Mariana Ciuca